Şewatanê bi rojan ra dima xoza û heywanê Dêrsimî hêdî hêdî yenê xo ser. Pezkovîyî zî reyna Gelîya Munzur û Pilemurîye de ameyî dîyene.
Fotografê pezkovîyan hetê fotografkêş Gundogan Çagî ra ameyî girewtene. Pezkovîyî semedê awe û nanî ameyî kişta rayîran û dima ke pîzeyê xo kerdî mird reyna agêrayî daristanan.
Fotografkêş Gundogan Çagî pare kerd ke heywanî zî zaf şewatî ra tesîr bîyî û gereka pezkovîyê ke herême de fîraz hesibîyenê bêrê pawitene.
